Børne- og Betweenlejr 2018: Den store rejse
2018-07-03 12:00 - 2018-07-06 15:30 (Europe/Copenhagen) | Idrætsefterskolen Lægården, Lægårdvej 72, Holstebro, 7500
Velkommen med på Børne- og betweenlejr: DEN STORE REJSE
Børne- og Betweenlejr 2018 afholdes d. 3. – 6. juli 2018 på Idrætsefterskolen Lægården.
Vi skal lege, lære, synge, danse, møde Gud, grine sammen, gå i slikboden, bade, spise popcorn og meget mere.
På lejren er der et dagsprogram med morgen- og aftensamlinger, og i løbet af dagen sport og aktiviteter, kiosk og tid til at lege og gå på opdagelse og hygge.
En del program er fælles for alle børn, men det meste er hver for sig i de tre aldersgrupper.
Børn under 8 år skal komme i følge med en voksen.
Ligesom sidste år bliver der tre spor:
Ramasjang kirke for de 0-ca. 6 årige ledt af Annika Ratleff Hansen og Yanmei Bloom.
0.-3. klasse ledt af Louise Aaen
4.-7. klasse ledt af Duncan Thompson
(klassetrinnet er det, barnet skal begynde i efter sommerferien)
BabyBar
Som noget helt nyt bliver der i år lavet en BabyBar, hvor der er the, kaffe, lidt frugt og en mikrobølge ovn tilgængelig for dem, der står endnu tidligere op med deres små børn end resten af lejren.
Overnatning
På lejren sover vi på værelser, hvor der er senge og ekstra madrasser, så du skal have lagen, pude og sovepose/dyne med.
Husk!
Sovepose/dyne, lagen, pude, lommelygte, skiftetøj, sportstøj, tandbørste, badetøj, håndklæde, solcreme, evt. hat, lommepenge, fornuftige sko, regntøj, blyant mm. og sygesikringsbevis og hvis du har en bibel.
Vil du være med til nerf war, og har du en nerf gun, så tag den med! Du kan godt være med, selvom du ikke har en nerf gun selv.
Sted
Idrætsefterskolen Lægården, Lægårdvej 72, 7500 Holstebro.
Lægården er Metodistkirkens idrætsefterskole, som ligger lige i udkanten af byen, men tæt på stationen. Skolen rummer et væld af faciliteter ude så vel som inde.
Pris
650 kr. pr. person – dog max 2100 kr. pr. familie/husstand.
(Børn 0-3 år 150 kr.)
Rejseudgifter med DSB standard over 300 kr. pr. person bliver refunderet, hvis du er medlem af MBUF.
Betaling sker på lejren
Tilmelding
Senest den 11. juni herunder.
Har du spørgsmål kan du kontakte Line Fredholm på tlf. 3164 5808 eller mail: linefredholm@hotmail.com
Download folder om: Børne- og Betweenlejr 2018 indbydelse

Bemærk at lejren først begynder tirsdag til frokost. Til gengæld slutter lejren ikke før efter eftermiddagsmad om fredagen.
Vi glæder os til at tage på lejr med jer.

GemGem
GemGem
GemGem
GemGem
